**3. napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2020. július 3-én tartandó rendkívüli ülésére**

**Tárgy:** Balatonhenye község településfejlesztési koncepciójának és településrendezési eszközeinek elkészítése

**Előterjesztő:** Kulin Miklós György, polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea

**Tisztelt Képviselő-testület!**

A Veszprém Megyei Kormányhivatal a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 132. § (1) bekezdés a) pontjában és a helyi önkormányzatok törvényességi felügyeletének részletes szabályairól szóló 119/2012. (VI.26.) Korm. rendelet 2. § (7) bekezdésében biztosított hatáskörében eljárva ismételten törvényességi felhívással élt.

A Veszprém Megyei Kormányhivatal 2020. március 03. napján érkezett, VE/53/500-1/2020. ügyiratszámú törvényességi felhívása jelen előterjesztés mellékletét képezi.

A Veszprém Megyei Kormányhivatal VE/53/500-1/2020. ügyiratszámú törvényességi felhívásában felhívta a Képviselő-testületet, hogy az Önkormányzat az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában előírt jogalkotási kötelezettségének nem tett eleget, elmulasztotta rendeletben megállapítani az Önkormányzat helyi építési szabályzatát.

A törvénysértés megszüntetéséről intézkedni szükséges 2020. július 31. napjáig és az intézkedésről, egyet nem értés esetén indokolásról írásban- a Nemzeti Jogszabálytár Törvényességi Felügyelet Írásbeli Kapcsolattartás felületén keresztül- tájékoztatni szükséges a Kormányhivatalt.

Balatonhenye Község Önkormányzata a településfejlesztési koncepció és a településrendezési eszközök elkészítésére vonatkozóan árajánlatokat kért be, amelyek az alábbiak:

* **Tájterv Műhely Szolgáltató és Tanácsadó Kft. (8261 Badacsonytomaj, Római út 197.)**

3.600.000 Ft+ÁFA, összesen: 4.572.000 Ft

vállalt határidő: 42 hét

* **Konszenzus Pannónia Zrt. (1163 Budapest, Cziráki út 26.-32.)**

2.800.000 Ft+ÁFA, összesen: 3.556.000 Ft

vállalt határidő (fizetési határidő is): 2021. szeptember 30.

* **Város és Ház Építőipari Tervező Kereskedelmi és Szolgáltató Bt. (1149 Budapest,** **Várna utca 12.-14.)**

4.350.000 Ft+ÁFA, összesen: 5.524.500 Ft

vállalt határidő: 37 hét

Az árajánlatok jelen előterjesztés mellékletét képezik.

A Tájterv Műhely Kft. Monoszló Község Önkormányzata, a Konszenzus Pannónia Zrt. Köveskál Község Önkormányzata, a Város és Ház Bt. pedig Kékkút Község Önkormányzata részére készítette el a nevezett dokumentációkat.

Balatonhenye Község Önkormányzata 2020. évi költségvetésében község gazdálkodás funkción nettó 1.000.000 Ft került tervezésre a helyi építési szabályzat elkészítésére.

A tervezési ajánlatokban külön kerültek szerepeltetésre az egyes munkarészek elkészítése, amelyeknek az I. üteme:

I. ütem: megalapozó munkarészek

Tájterv Műhely Kft.: nettó 1.000.000 Ft (14 hét)

Konszenzus Pannónia Zrt.: nettó 900.000 Ft

Város és Ház Bt.: nettó 950.000 Ft (12 hét)

Mivel a településfejlesztési koncepció és a településrendezési eszközök elkészítéséhez közel 1 év szükséges, így annak mihamarabbi elindítása szükséges, továbbá a magas költség okán célszerű két költségvetési évet érintve megosztva tervezni, így nem ró akkora terhet a település költségvetésére. Az idei évre tervezett ráfordítás fedezi a megalapozó munkarészek elkészítését.

Kérem, a tisztelt Képviselő-testületet, hogy a napirendet megtárgyalni szíveskedjenek.

**I.**

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (…) HATÁROZATA**

***Az önkormányzati rendelet megalkotásának elmulasztásával kapcsolatos törvényességi felhívásról***

Balatonhenye Község Önkormányzata Képviselő-testülete a Veszprém Megyei Kormányhivatal VE/53/500-1/2020. számú törvényességi felhívásával egyetért, az abban leírtakat elfogadja, a feltárt jogszabálysértő állapot megszüntetéséről intézkedik oly módon, hogy megalkotja a helyi építése szabályzatot, melyhez szükséges előkészítő munkálatokat haladéktalanul megkezdi.

Felkéri a polgármestert, hogy a döntésről a Veszprém Megyei Kormányhivatalt tájékoztassa

Felelős: Kulin Mikós György, polgármester

Határidő: 2020. július 31.

**II.**

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (…) HATÁROZATA**

***Balatonhenye község településfejlesztési koncepciójának és településrendezési eszközeinek elkészítéséről***

Balatonhenye Község Önkormányzata Képviselő-testülete ………….által benyújtott ……………………………………Ft összegű árajánlatát elfogadja úgy, hogy a megalapozó munkarészekre fordítandó költséget a 2020. évi költségvetése község gazdálkodás funkción elkülönített összeg terhére vállalja, a további munkarészek elkészítéséhez szükséges forrás a következő évi költségvetésben kerül tervezésre.

Felkéri a polgármestert a szerződés megkötésére.

Felelős: Kulin Miklós György polgármester

Határidő: 2020. augusztus 15.